Lidköping
Lidköping čita se Lidčeping, je grad na jugozapadu Švedske od 25,644 stanovnika u užem centru, 
dok kao općina ima 38,048 stanovnika.

Geografske karakteristike
Lidköping leži u Grofoviji Västra Götaland u zaljevu Kinneviken, na ušću rijeke 
Lidån u Jezero Vänern.

Historija
Lidköping je grad srednjevijekovnog porijekla, kraljevsku povelju o statusu grada dobio je 1446.  

Nakon nekoliko razarajućih požara, obnovljen je i nanovo izgrađen od 1672. nadalje.

Znamenitosti
Najveća znamenitost grada je Stara gradska vijećnica (1676. - 1882), izvorno podignuta kao lovačka kuća, za grofa Magnusa Gabriela De la Gardiju (1622. - 1686), koji je bio kancelar vlade kralja Karla XI 
od 1660 do 1680.  
Druga znamenitost je Dvorac Lacko, s više od 200 soba, rekonstruiran tokom 17. vijeka, koji leži oko 24 km sjeverno od centra grada. Njegovi najstariji dijelovi potječu iz 1298. kad je izgrađen kao rezidencija biskupa od Skara.

Još jedna atrakcija leži u neposrednoj blizini grada, to je - Kinnekulle, - greben koji leži na podlozi od vulkanskih stijena. 
Njime su se u davna vremena služili Goti kao mjestom sa kog su signalizirali napad neprijatelja .

Privreda
Glavna industrija je proizvodnja porculana.

Izvor

Vanjske veze

 Službene stranice grada 
 Lidköping na portalu Encyclopædia Britannica 

Gradovi u Švedskoj